Die Bloughwarrie boom (somtyds ook as struik geklasifiseer) kan strawwe ryp hanteer nie en is matig droogtebestand. Dit is 'n tweeslagtige, immergroen boom wat meesal laag vertak om 'n digte paddastoelvorm te gee - ideaal vir afskerming van 'n onooglike muur of uitsig. Omdat die blare van Euclea crispa groengrys is, vertoon dit pragtig as aksentplant tussen ander bome. Dit groei redelik vinnig en die wortelstelsel van die Bloughwarrie is nie aggressief nie. Dit is 'n goeie keuse vir die kleiner tuin, en aard ook goed in 'n houer.